آل لوط

آل لوط سے مراد لوط علیہ السلام کی قوم نہیں بلکہ ان کے رفقا و پیروکار ہیں، جن میں ان کی بیوی جو ایمان نہ لائی وہ بھی شامل نہیں۔

 قرآن میں ذکر 
آل لوظ کا ذکر قرآن میں چار مرتبہ آیا ہے۔
 سورۂ حجر آیت 59:
 سورۂ حجر آیت 61: 
 سورہ نمل آیت 56: 
 سورہ قمر آیت 34: 

 آل لوط سے مقصود 
آل لوط سے مراد حضرت لوط علیہ السلام کے گھر والے بھی ہیں اور آپ کے ایماندار پیروکار بھی ۔تفسیر صفوۃ التفاسیر ،تفسیرالمراغی
 علامہ آلوسی فرماتے ہیں
 المراد بآل لوط ہو عليه السلام ومن تبع دينه كما يراد من بني آدم آدم وبنوه۔روح المعانی فی تفسير القرآن العظيم والسبع المثانی ومؤلف: شهاب الدين محمود بن عبد الله الحسينی الألوسی و ناشر: دار الكتب العلمیہ - بيروت
آل لوط سے مراد لوط (علیہ السلام) اور وہ سب ہیں جنھوں نے آپ کے دین کو قبول کیا جیسے بنی آدم سے مراد آدم (علیہ السلام) اور ان کی نسل تمام ہے۔

 آل کے خاص معنی 
آل بیوی بچوں سب کو کہا جاتا ہے متبعین بھی آل میں داخل ہیں کیونکہ لوط (علیہ السلام) کی مومن اولاد اور سب متبعین کو نجات ملی لیکن آل لوط سے مراد حضرت لوط کے اہل میں سے جو مومن تھے۔ جس میں خود حضرت لوط علیہ الصلا ۃ و السلام اور ان پر ایمان لانے والے لوگ ہیں جن میں حضرت لوط علیہ الصلاۃ و السلام کی بیوی شامل نہیں، کیونکہ وہ مومنہ نہیں تھی، البتہ لوط علیہ الصلاۃ و السلام کی دوبیٹیاں ان کے ساتھ جن کو نجات دی گئی۔تفسیر جلالین، جلال الدین سیوطی، سورہ القمر آیت33
 اولاد معنوی 
آل لوط سے یہاں پر مراد حضرت لوط کی صرف صلبی اولاد نہیں بلکہ آپ کی معنوی اولاد بھی اس میں داخل ہے، یعنی آپ کے اتباع اور پیروکار کہ ان سبھی کو اس نجات سے سرفراز فرمایا گیا۔تفسیر مدنی، مولانا اسحاق مدنی، سورۃ القمر ان کی تابعداری اور ان کے دین کے پیروکار ہی صرف آل لوط میں شمار ہوتے ہیں۔
آل لوط سے مراد ان پر ایمان لانے والے تھے، اسی لیے لوط (علیہ السلام) کی بیوی کے بارے میں فورًا ہی کہا گیا کہ وہ کافروں کے ساتھ رہ جائے گی اور ضرور ہلاک کی جائے گی، اس لیے کہ وہ ایمان نہیں لائی تھی۔تفسیر تیسیر الرحمن لبیان القرآن، محمد لقمان سلفی،سورۃ الحجر57

 حوالہ جات 

زمرہ:لوط